da en en en fr de da id da da da da da da da da da da nb da da da en da en en en da nb da nl da da da da nb da da da nb da da en it en da sv nb en it da da da da da da da da da nb nl en en da da sv da da nb da nl da de da en en
Svanholm fik pænt udbytte med 2 ud af tre ungdoms indemesterskaber - Svanholm Cricketklub
Onsdag d. 28. marts 2018 kl. 22:09 af Henrik Pfaff
I den indledende øst turnering vandt vi alle ungdomsrækker, men ved inde-DM i Ishøj Fritids og kulturcenter gik det lidt anderledes. Mens juniorerne stadig har en meget stor årgang er drengeholdet nu ikke så bredt, som det har været og lilleputterne er bortset fra en enkelt næsten helt nyt mandskab, hvoraf over halvdelen er miniputter.
Så hvordan det gik kan læses nedenunder:
Juniorrækken – bredden klarede det.
Svanholm vandt alle sine juniorkampe og var de bedste, selvom holdet var i problemer mod Køge, der havde et særdeles kompetent hold, der blandt andet bestod af nogle yderst velvoksne asylansøgere, der for fleres vedkommende spillede en god gang cricket, men det er vist også det, de får tiden til at gå med på centrene.
Kampen mellem de to hold var en slags finale og Svanholm var i allehånde vanskeligheder, da 5 gærder --inkl. en seniorlandsholdsspiller -var ude for 50. Men holdet batter helt til bunds og Abdullah Mahmood (21x) og Wahid Mahmood (23) battede tiden du og sørgede for konkurrencedygtig 103. Det var i øvrigt Wahids tvillingebror Rahman, der reddede juniorholdet udendørs, så det ligger til familien
Køge kunne ikke holde det fornødne tempo mod Svanholms pacere og som man ofte ser får spinnerne efterfølgende bid under sådanne omstændigheder, læs Abdullah med to og Sami Ahmad med et gærde -og Køge var ude for 71.
Ingen jyske juniorhold deltog (det virker som om nogle af de gamle klubber mangler livsvilje) , så det var nr. 1-4 i den sjællandske turnering, der var med, men alligevel var standarden udmærket.
Battet for bedste præstation gik til Jonas Henriksen, Svanholm, mens handskerne gik til for vores vedkommende Sami Ahmad Svanholm, der spillede en flot turnering.
Wahid Mahmood kaster til en AB-spiller
Et af Jonas Henriksens sidste gærder som junior
Bagest Jonas Henriksen (anf), Daud Mir (keeper), Zeshan Aslam, Osman Safi og Said Alam, træner
Forrest Lucky Ali, Sami Ahmad, Wahid Mahmood
Svanholm 131 (Jonas Henriksen 36, Sami Ahmad 28, Zeshan Aslam 21x) over KB 76 (Ali Hassan 25).
Svanholm 166 (Jonas Henriksen 25, Sami Ahmad 24, Zeshan Aslam 23, Daud Mir 20, Ali Lucky 22, Wahid Mahmood 20) over AB 50 (Jonas Henriksen 4/8).
Svanholm 103 (Wahid Mahmood 23, Abdullah Mahmood 21) over Køge 71.
Svanholm 3 kamp e 6 point
Køge………. 3 kampe 2 point (kv. – 3.93)
KB………….3 kampe 2 point (kv. -4,41)
AB …………3 kampe 2 point. (kv. 8,31)
Drengene vandt rækken, men tabte finalen
Så troede man da lige, at der var to jyske drengehold med hos drengene, men lørdag aften sendte det ene af dem Bov afbud med begrundelsen at hele 5 af spillerne lå med influenza. Man må virkelig håbe, at der bliver en bedre helbredstilstand næste år hos Bov, der har påtaget sig at arrangere inde-DM for ungdomshold.
Så blev drengestævnet arrangeret sådan, at de tre hold, Svanholm. Horsens og Glostrup spillede mod hinanden og de to bedste mødtes i en finale. Det er første gang i alle de år, stævnet er afviklet, at et hold har svigtet.
Også her skulle der regnes, da Horsens slog Svanholm, Svanholm slog Glostrup og Glostrup vandt over Horsens.
Efter en 20 minutters regneri endte med at Glostrup og Svanholm skulle spille finale.
Den finale vandt Glostrup rimeligt sikkert – helt OK, da holdet har bedre bredde, mens Svanholms bedste forekom skal vi sige uoplagte.
Svanholm manglede bredde selvom holdet havde en god top, der dog ikke toppede i alle kampe ved denne lejlighed.
Handskerne for vores vedkommende til Musa Mahmood, Svanholm.
Svanholm 89 (Adyan Hussain 21) tabte til Horsens 99 (Arkas 23).
Svanholm 95 (Musa Mahmood 29) vandt over Glostrup 84.
Glostrup 89 vandt over Svanholm 88 (Lucky Ali 35x; Musa Mahmood 20).
Svanholm 2 kampe 2 point
Glostrup 2 kampe 2 point
Horsens 2 kampe 2 point
Finale Glostrup over Svanholm
Lilleputterne vandt så knebent som næsten muligt
Spænding til det sidste i lilleputfinalen mellem Svanholm og Ishøj
Vi har fået Jørgen Jønsson til at skrive om den afgørende kamp hos lilleputterne
“Der var spænding til det sidste, da den afgørende kamp mellem de to bedste hold fra vestegnen Svanholm og Ishøj skulle dyste om ”guldet”. På forhånd var det nok en forventning, at slaget skulle afgøres af de to holds dominerende anførere Adyan Hussain fra Svanholm og Azeem Khan fra Ishøj.
Denne dyst vandt Adyan Hussain og hans hold til allersidst, nok fordi Azeem Khan ville det hele selv. Sammen med Adyan fra Svanholm var han under hele stævnet rent verbalt overdrevent højrøstet og de to overspillede deres roller. Det måtte dommerne flere gange måtte påtale.
Svanholm indledte med en score på 88, hvor holdet kunne fremvise flere spillere, der rent teknisk allerede var nået pænt langt i deres formentlig lange cricket-karriere.
Det var naturligvis holdets anfører Adyan Hussain der førte sig frem, men han blev glimrende hjulpet af flere af hans små holdkammerater, hvor Awais Baig spillede flere gode halvlege og det samme gjorde Harris Razwan, mens Ahmed Raza har talent for det hele.
I finalen ville Ishøjs anfører styre det hele og løb ikke flere oplagte point for at være sikker på at få bold.
Det var de point – og flere til – som Svanholms kastere profiterede af for til sidst kunne holdet række hænderne i vejret over en sejr på kun 4 point.
Handskerne til Adyan Hussain, Svanholm.
Vores lilleputter i marken mod Husum
Lilleputvinderne: Harris Raswan, Awais Baig, Adyan Hussain (anf. og keeper), Ahsan Rehman
Siddende: Ahmed Raza, Idris Alam, Saif Alam, Benjamin Alam
Svanholm over Sønderborg. Skema mangler, men cirka 110 - 30.
Svanholm 94 (Adyan Hussain 37x, Awais Baig 20x) over Husum 64.
Svanholm 88 (Adyan Hussain 20x) over Ishøj 85
Svanholm ...3 kampe 6 point
Ishøj.........….3 kampe 4 point
Husum…......3 kampe 2 point
Sønderborg.. 3 kampe 0 point
Og vi skal lige have med, at miniputterne for nylig vandt indendørs-DM i Kolding og i søndags SM i Schneekloth-Hallen. Det ser ud til, at Sonnich Thacker afleverer boet i pæn stand, når han snart drager til Silkeborg for at bo og gifte sig